IMISLab/GreekWikipedia huggingface dataset:
Ουτζίτζι

Το Ουτζίτζι (αγγλικά / σουαχίλι: Ujiji), είναι η αρχαιότερη πόλη στη δυτική Τανζανία, η οποία βρίσκεται 10 χλμ. νοτίως της Κιγκόμα. Το 1900, ο πληθυσμός του εκτιμήθηκε σε 10.000 και το 1967 σε περίπου 41.000 κατοίκους. Το 1978, στο τμήμα της αστικής περιοχής Κιγκόμα (Kigoma) / Ουτζίτζι (Ujiji), ο περιφερειακός πληθυσμός ήταν περίπου 50.000 κάτοικοι.

 Αρχικά, το Ουτζίτζι (αγγλικά / σουαχίλι: Ujiji) ήταν σταθμός στη διαδρομή μεταφοράς σκλάβων, των Aράβων δουλεμπόρων, η οποία άρχισε τη δεκαετία του 1850 και το οποίο παλαιότερα ήταν γνωστό ως Ουγκόι (Ugoi). Το Ουτζίτζι είναι ο τόπος όπου το 1858, οι Richard Francis Burton και John Hanning Speke έφθασαν πρώτοι στις ακτές της Λίμνης Τανγκανίκα. Είναι η τοποθεσία της περίφημης συνάντησης στις 27 Οκτωβρίου 1871 όταν ο Henry Morton Stanley συνάντησε τον Δρ. Ντέιβιντ Λίβινγκστον και υποθετικώς είπε τα διάσημα λόγια «Ο Δρ. Λίβινγκστον, υποθέτω;» (“Dr. Livingstone, I presume?”) Ο Λίβινγκστον, τον οποίο πολλοί είχαν θεωρήσει ως νεκρό, καθώς δεν είχε ακουστεί καμία είδηση γι' αυτόν, για αρκετά χρόνια και ο οποίος μόλις πριν από μια μέρα είχε επιστρέψει στο Ουτζίτζι (Ujiji), έγραψε «Όταν το ηθικό μου βρισκόταν στη χαμηλότερη κλίση του, ο καλός Σαμαρείτης ήταν πολύ κοντά, γιατί ένα πρωινό [ο υπηρέτης μου] ο Σούσι (Susi), έτρεξε όσο πιο γρήγορα μπορούσε και μου είπε λαχανιασμένος, “Ένας Άγγλος! Τον βλέπω!” και έσπευσε για να τον συναντήσει. Η Αμερικανική σημαία στην αρχή του καραβανιού, δείκνυε την εθνικότητα του ξένου. Δέματα από αγαθά, λουτρά από κασσίτερο, τεράστιες χύτρες, κατσαρόλες μαγειρέματος, σκηνές κλπ., με έκανε να σκεφθώ, “Αυτός πρέπει να είναι ένας ταξιδιώτης πολυτελείας και όχι ένας ευφυολόγος, όπως εγώ».Ένα μνημείο γνωστό ως το "Dr. Livingstone Memorial" ανεγέρθηκε στο Ουτζίτζι (Ujiji) για να τιμήσει τη συνάντηση. Υπάρχει επίσης ένα μικρό μουσείο και πλησίον της αγοράς, υπάρχει μια πρώην διαδρομή μεταφοράς σκλάβων, των Aράβων δουλεμπόρων. Το 1878, η Ιεραποστολική Εταιρεία Λονδίνου (London Missionary Society) καθιέρωσε την πρώτη της αποστολή επί των ακτών της Λίμνης Τανγκανίκα στο Ουτζίτζι. Κάποιοι στο Μπουρούντι ισχυρίζονται ότι η τοποθεσία της περίφημης συνάντησης βρίσκεται λίγα μίλια νοτίως της πρώην πρωτεύουσας Μπουζουμπούρα (Bujumbura). Ωστόσο, το μνημείο των Λίβινγκστον-Στάνλεϋ στο Μουγκέρε (Mugere) σηματοδοτεί την επίσκεψη των δύο ανδρών, η οποία έγινε 15 ημέρες αργότερα, στην κοινή τους εξερεύνηση στη βόρεια Λίμνη Τανγκανίκα.Το πρώτο τους στρατιωτικό φυλάκιο, οι Γερμανοί το εγκατέστησαν στην πόλη, το 1896. Παραπομπές σημειώσεων Photos Chisholm, Hugh, επιμ.. (1911) «Ujiji» Εγκυκλοπαίδεια Μπριτάννικα (11η έκδοση) Cambridge University Press
Ζόφια Τσέσκα

Η Ζόφια Τσέσκα-Ματσιεγιόφσκα (πολωνικά: Zofia Czeska-Maciejowska) (1584 - 1 Απριλίου 1650) ήταν Πολωνή μοναχή και ιδρύτρια των Αδελφών της Παρουσίασης. Η Τσέσκα παντρεύτηκε για μια σύντομη χρονική περίοδο πριν ακολουθήσει το κάλεσμα της στη θρησκευτική ζωή.Η οσιοποίηση της εορτάστηκε στις 9 Ιουνίου 2013.

 Η Ζόφια Τσέσκα-Ματσιεγιόφσκα γεννήθηκε στην Πολωνική-Λιθουανική Κοινοπολιτεία το 1584 ως ένα από τα εννέα παιδιά των Ματέους Ματσιεγιόφσκι και Κατζίνα Λουμποβιέτσκα. Είχε μια μικρότερη αδερφή, την Άννα.>Η Τσέσκα παντρεύτηκε το 1600 με τον Γιαν Τσέσκα και χήρεψε το 1626 χωρίς παιδιά, οπότε η θρησκευτική της κλήση άνθισε.> Η Τσέσκα οργάνωσε ένα σχολείο για κορίτσια στην Κρακοβία από το 1621 έως το 1627 (στην οδό Σπιτάλνα 18) και στη συνέχεια αποφάσισε να ιδρύσει ένα γυναικείο θρησκευτικό ινστιτούτο με τίτλο «Αδελφές της Παρουσίασης», το οποίο ίδρυσε στις 31 Μαΐου 1627. Έτσι, το ίδρυμα που είχε εισαγάγει ήταν αφιερωμένο στη φροντίδα και την εκπαίδευση φτωχών και ορφανών κοριτσιών, στο οποία έριξε τον εαυτό της με πολύ αποστολικό σθένος. Το 1602 προσχώρησε σε ένα θρησκευτικό κίνημα που ίδρυσε ο Ιησουίτης ιερέας Πιότρ Σκάργκα. Μόλις επέστρεψε στο σπίτι μετά τη Λειτουργία και ένας άντρας την απήγαγε απαιτώντας από εκείνη να παντρευτούν, αρνήθηκε και ο άντρας παντρεύτηκε τη μικρή της αδερφή, Άννα. Η Τσέσκα πέθανε την 1η Απριλίου 1650 και τα λείψανα της ενταφιάστηκαν στο Ναό της Κοιμήσεως της Θεοτόκου της Κρακοβίας. Το τάγμα της συνεχίζει να λειτουργεί τόσο στην πατρίδα της την Πολωνία όσο και στην Ουκρανία. Το 2008 υπήρχαν 126 θρησκευτικά τάγματα σε 18 σπίτια και το τάγμα συγκεντρώθηκε στο Τάγμα των Μικρών Φραγκίσκων στις 19 Απριλίου 1938. Η διαδικασία της οσιοποίησης άρχισε σε μια επισκοπή στην Κρακοβία την 1η Απριλίου 1995 και ολοκλήρωσε τις δραστηριότητές της στις 20 Νοεμβρίου 1997. Κατά τη διάρκεια της διαδικασίας, η επίσημη σύμφωνη γνώμη για τον σκοπό χορηγήθηκε υπό τον Πάπα Ιωάννη Παύλο Β΄ στις 2 Ιουνίου 1995 και παραχωρήθηκε η χρήση του τίτλου του Υπηρέτη του Θεού μετά τη χορήγηση του επίσημου «nihil obstat». Η διαδικασία επικυρώθηκε στις 30 Μαρτίου 1998 και το Positio στάλθηκε στην Εκκλησία για τους Λόγους των Αγίων στη Ρώμη το 2005 για αξιολόγηση. Οι ιστορικοί ενέκριναν την αιτία στις 14 Μαρτίου 2006, όπως και οι θεολόγοι στις 25 Φεβρουαρίου 2011 και το Ε.Λ.Α. στις 7 Ιουνίου 2011. Στις 27 Ιουνίου 2011 ανακηρύχθηκε Σεβάσμια αφού ο Πάπας Βενέδικτος ΙΣΤ΄ διαπίστωσε ότι είχε ζήσει μια ζωή ηρωικής αρετής. Το θαύμα για την οσιοποίησή της διερευνήθηκε από τις 5 Σεπτεμβρίου 2003 έως τις 9 Ιανουαρίου 2004 και επικυρώθηκε αργότερα στις 4 Ιουλίου 2008. Ένα ιατρικό συμβούλιο το ενέκρινε στις 31 Μαΐου 2012, όπως και οι θεολόγοι στις 6 Οκτωβρίου 2012 και το Ε.Λ.Α. στις 10 Δεκεμβρίου 2012. Ο Βενέδικτος ΙΣΤ΄ υπέγραψε διάταγμα που αναγνώρισε ένα θαύμα που της αποδόθηκε στις 20 Δεκεμβρίου 2012. Ο Καρδινάλιος Άντζελο Αμάτο - εκ μέρους του Πάπα Φραγκίσκου - εόρτασε την οσιοποίηση στις 9 Ιουνίου 2013 στην Κρακοβία. Υπηρέτης του Θεού Μητέρα Ζόφια Τσέσκα Κύκλος αγιογραφίας Saints SQPN Ζόφια Τσέσκα
Flickr

Το Flickr (ελληνικά: Φλίκερ) είναι ιστοσελίδα, η οποία επιτρέπει στους χρήστες της να δημοσιεύουν φωτογραφίες και βίντεο. Δημιουργήθηκε αρχικά από την εταιρία Ludicorp και ύστερα εξαγοράστηκε από την Yahoo!. Η υπηρεσία χρησιμοποιείται συχνά από bloggers για να ενσωματώσουν τις φωτογραφίες τους στα blogs τους. Τον Σεπτέμβριο του 2010, το Flickr έφτασε τα 5 δις. φωτογραφιών. Αρκετές από τις φωτογραφίες του Flickr κυκλοφορούν υπό την άδεια Creative Commons. Η εγγραφή στο Flickr μπορεί να είναι είτε δωρεάν είτε επί πληρωμή, η οποία παρέχει περισσότερα δικαιώματα στους χρήστες του.

 Το Flickr δημιουργήθηκε αρχικά από την εταιρία Ludicorp που εδρεύει στο Βανκούβερ. Το Flickr ήταν αρχικά μια υπηρεσία που φιλοξενούσε chat rooms με δυνατότητα ανταλλαγής φωτογραφιών μεταξύ των χρηστών. Τον Μάρτιο του 2005, η Yahoo! αγόρασε την Ludicorp και, επομένως, το Flickr. Κατά την περίοδο 26 Ιουνίου-2 Ιουλίου 2005, οι φωτογραφίες του Flickr μεταφέρθηκαν από τους servers του Καναδά στους servers των Ηνωμένων Πολιτειών, οπότε όλο το περιεχόμενο της ιστοσελίδας περιήλθε στον νόμο των Ηνωμένων Πολιτειών. Στις 16 Μαΐου 2006 έγινε αναβάθμιση της ιστοσελίδας. Τον Δεκέμβριο του 2006, το όριο μεγέθους των upload ανά χρήστη ανέβηκε από 20 MB σε 100 MB. Το 2007, ζητήθηκε από τους χρήστες που δημιούργησαν λογαριασμό πριν από την αγορά της ιστοσελίδας από την Yahoo! να δημιουργήσουν λογαριασμό στο Yahoo! έτσι ώστε να μπορέσουν να χρησιμοποιήσουν την ιστοσελίδα. Αυτή η πράξη κατακρίθηκε από ορισμένους χρήστες του Flickr. Τον Μάιο του 2009 δημιουργήθηκε μια νέα άδεια για τις φωτογραφίες που «ανεβάζει» η κυβέρνηση των Ηνωμένων Πολιτειών η οποία, ωστόσο, δεν φέρει πνευματική ιδιοκτησία. Τέλος, την 1 Ιουνίου 2009, το Flickr μπλοκαρίστηκε στην Κίνα. Πολυμέσα σχετικά με το θέμα Flickr στο Wikimedia Commons
Ιωάννης του Σλέσβιχ-Χόλσταϊν-Σόντερμπουργκ-Γκλύξμπουργκ

Ο Ιωάννης, δανικά: Johann prins af Slesvig-Holsten-Sonderburg-Glücksburg (5 Δεκεμβρίου 1825 - 27 Μαΐου 1911) από τον Οίκο του Σ.Χ.Σ.Γκλύξμπουργκ ήταν πρίγκιπας του Σλέσβιχ-Χόλσταϊν-Σόντερμπουργκ-Γκλύξμπουργκ.

 Ήταν ο έκτος γιος του Φρειδερίκου-Γουλιέλμου δούκα του Σ.Χ.Σ.Γκλύκσμπουργκ και της Λουίζας-Καρολίνας, κόρης του Καρόλου πρίγκιπα της Έσσης-Κάσσελ. Ονομάστηκε από τον πρόγονό του Ιωάννη Β΄ δούκα του Σ.Χ.Σόντερμπουργκ. Σύμφωνα με τις επιθυμίες του εξαδέλφου του Χριστιανού Η΄, ο Ιωάννης εισήλθε στον Πρωσικό στρατό το 1842 και μετά την αποφοίτησή του διορίστηκε ανθυπολοχαγός του 27ου Πρωσικού Συντάγματος Πεζικού στο Μαγδεμβούργο. Σπούδασε στο Πανεπιστήμιο της Βόννης πριν από την ένταξή του στο Σύνταγμα Φρουρών Δραγώνων στο Βερολίνο. Συμμετείχε στις Γερμανικές Επαναστάσεις των ετών 1848-1849 και στον Πρώτο Πόλεμο του Σλέσβιχ εναντίον της Δανίας. Αυτή η σύγκρουση καθηκόντων μεταξύ της Πρωσίας και της Δανίας, τον ώθησε να ζητήσει απαλλαγή από την Πρωσική υπηρεσία. Έπειτα υπηρέτησε σε διάφορα τμήματα και προήχθη σε ίλαρχο το 1854. Τον επόμενο χρόνο διορίστηκε ταγματάρχης à la suite (δηλ. επί τιμή) και πήγε στη Δανία, όπου εγκαταστάθηκε στην Κοπεγχάγη. Όταν ξέσπασε ο Δεύτερος Πόλεμος του Σλέσβιχ το 1864, ο Ιωάννης παραιτήθηκε από τον Πρωσικό στρατό και στις 29 Φεβρουαρίου ο αδελφός του, τώρα Χριστιανός Θ΄ της Δανίας, τον διόρισε αντισυνταγματάρχη à la suite στον Δανικό στρατό. Συνέχισε να εκπροσωπεί τη Δανία σε διπλωματικές επισκέψεις στο εξωτερικό και ήταν παρών στο Λονδίνο κατά τη βάπτιση τού γιου τού Εδουαρδου (Ζ΄) πρίγκιπα της Ουαλίας, του μελλοντικού Γεωργίου Ε΄ του Ηνωμένου Βασιλείου. Προήχθη σε συνταγματάρχη το 1865 και μετά σε υποστράτηγο το 1867. Από τον Μάρτιο έως τον Νοέμβριο του 1867 υπηρέτησε ως αντιβασιλιάς για τον ανιψιό του, τον Γεώργιο Α΄ της Ελλάδας κατά τη διάρκεια της Κρητικής Επανάστασης, όταν ο τελευταίος έλειπε σε μία περιοδεία στην Ευρώπη για να αναζητήσει σύζυγο. Ο Ιωάννης πέθανε άγαμος το 1911, έχοντας επιζήσει από τα υπόλοιπα αδέλφια του. Ενταφιάστηκε στον καθεδρικό ναό του Ρόσκιλντε. Bramsen, Bo (1993). Huset Glücksborg. Europas svigerfader og hans efterslægt (στα Δανικά) (2 έκδοση). Copenhagen: Rosinante & Co. ISBN 87-553-1843-6.
Διισοπροπυλαιθέρας

Ο διισοπροπυλαιθέρας είναι ένας δευτεροταγής αιθέρας που χρησιμοποιείται ως διαλύτης. Είναι ένα άχρωμο υγρό που είναι ελαφρά διαλυτό στο νερό, αλλά αναμειγνύεται με οργανικούς διαλύτες. Χρησιμοποιείται ως εκχυλιστικό μέσο και ως οξυγονούχο πρόσθετο βενζίνης. Βιομηχανικά παραλαμβάνεται ως παραπροϊόν στην παραγωγή της ισοπροπανόλης με ενυδάτωση του προπενίου. Ο διισοπροπυλαιθέρας παριστάνεται μερικές φορές με τη συντόμευση "DIPE".

 Ενώ στους 20 °C, ο διαιθυλαιθέρας διαλύει κατά 1% κατά βάρος νερό, το DIPE διαλύει μόνο το μισό. Χρησιμοποιείται ως ειδικευμένος διαλύτης για να αφαιρεί ή να εξάγει πολικές οργανικές ενώσεις από υδατικά διαλύματα, π.χ. φαινόλες, αιθανόλη, αιθανικό οξύ. Το χρησιμοποιείται ως αντικροτικό μέσο. Ο διισοπροπυλαιθέρας μπορεί να σχηματίσει εκρηκτικά υπεροξείδια κατά την παραμονή του στον αέρα για μεγάλες περιόδους. Αυτή η αντίδραση γίνεται πιο εύκολα από τον διαιθυλαιθέρα, λόγω του δευτεροταγούς άνθρακα δίπλα στο άτομο του οξυγόνου. Μπορούν να χρησιμοποιηθούν αντιοξειδωτικά για να αποτρέψουν αυτήν την διεργασία. Ο αποθηκευμένος διαλύτης θα πρέπει συνεπώς να ελεγχθεί για την παρουσία υπεροξειδίων πιο συχνά (συνιστάται μια φορά κάθε τρεις μήνες για διισοπροπυλαιθέρα αντί για μια φορά κάθε δώδεκα μήνες για τον διαιθυλαιθέρα ). Τα υπεροξείδια μπορούν να αφαιρεθούν ανακινώντας τον αιθέρα με ένα διάλυμα θειικού σιδήρου(II). Για λόγους ασφάλειας, ο μεθυλ τριτοταγής βουτυλαιθέρας χρησιμοποιείται συχνά ως εναλλακτικός διαλύτης. Διμεθυλαιθέρας Διαιθυλαιθέρας Κατάλογος φράσεων-R Κατάλογος φράσεων-S
PubMed

Η PubMed είναι μια μηχανή αναζήτησης με δωρεάν πρόσβαση κυρίως στη βάση δεδομένων MEDLINE με αναφορές και περιλήψεις για τις βιοεπιστήμες και τη βιοϊατρική. Η Αμερικανική Εθνική Ιατρική Βιβλιοθήκη (NLM) των Εθνικών Ινστιτούτων Υγείας διατηρεί τη βάση δεδομένων ως μέρος του συστήματος ανάκτησης πληροφοριών Entrez. Από το 1971 έως το 1997, η online πρόσβαση στο MEDLINE γινόταν κύρια μέσω ινστιτούτων όπως οι ακαδημαϊκές βιβλιοθήκες. Η PubMed, πρωτοκυκλοφόρησε τον Ιανουάριο του 1996, διευκολύνοντας την ιδιωτική αναζήτηση της βάσης δεδομένων. Το σύστημα PubMed κυκλοφόρησε δωρεάν για το κοινό τον Ιούνιο του 1997, όταν παρουσιάστηκαν οι αναζητήσεις του μέσω του διαδικτύου σε τελετή από τον αντιπρόεδρο Al Gore.

 Το PubMed παρέχει έλεγχο της ποιότητας των επιστημονικών εκδόσεων. Μόνο περιοδικά που πληρούν επιστημονικά πρότυπα της PubMed για ευρετηρίαση. Εκτός από την MEDLINE, το PubMed παρέχει πρόσβαση σε: παλαιότερες αναφορές από την έντυπη έκδοσή του Index Medicus πίσω στο 1951 και νωρίτερα. αναφορές σε ορισμένα περιοδικά πριν αυτά περιληφθούν στο Index Medicus και το MEDLINE, για παράδειγμα Science, το BMJ, και το Annals of Surgery. πολύ πρόσφατες καταχωρίσεις στα αρχεία για άρθρα πριν αναπροσαρμοστούν με τις θεματικές του MEDLINE και μια συλλογή από βιβλία πλήρους κειμένου και άλλα υποσύνολα των αρχείων ΙΝΖ. αναφορές του PMC.Πολλά αρχεία του PubMed αρχεία περιέχουν συνδέσμους προς άρθρα σε πλήρες κείμενο, μερικά από τα οποία είναι ελεύθερα διαθέσιμα, συχνά στο PubMed Central] και τοπικούς καθρέφτες όπως το PubMed Central του Ηνωμένου Βασιλείου. Πληροφορίες σχετικά με τα περιοδικά αναπροσαρμόζονται στο PubMed και βρίσκονται στον Κατάλογο της NLM Επίσημος ιστότοπος PubMed Mobile PubMed Online Tutorials PubMed Help Other PubMed Search Engines Resource Guide Comparison of PubMed mobile apps PubMed Customizable Email Alerts
Μεταπρογραμματισμός

Ο όρος Μεταπρογραμματισμός (Αγγλικά: Metaprogramming) χαρακτηρίζει τα προγράμματα υπολογιστών τα οποία μπορούν να τροποποιούν προγράμματα. Για παράδειγμα ένα πρόγραμμα μπορεί κατά την διάρκεια της μεταγλώττισης να παράγει κώδικα ο οποίος στην συνέχεια μεταγλωττίζεται και δημιουργείται το εκτελέσιμο αρχείο σε γλώσσα μηχανής. Ο μεταπρογραμματισμός είναι όρος που χαρακτηρίζει τα «προγράμματα που παράγουν προγράμματα», δηλαδή προγράμματα τα οποία τροποποιούν/δημιουργούν πηγαίο κώδικα. Στην γλώσσα C++ ο μεταπρογραμματισμός συσχετίζεται με τον προγραμματισμό με χρήση πρότυπων templates. Σε γλώσσες σεναρίων (scripting languages) όπως η Ruby ο μεταπρογραμματισμός αναφέρεται στην δυνατότητα να προσθέτουμε νέο εκτελέσιμο κώδικα ο οποίος τροποποιεί την συμπεριφορά του προγράμματος κατά την εκτέλεση (runtime). Στην γλώσσα Ruby ο μεταπρογραμματισμός βασίζεται στο API που επιτρέπει ανάκλαση.

 Παρακάτω παρουσιάζονται δύο παραδείγματα μεταπρογραμματισμού. Στην C++ ο κώδικας (template metaprogramming) δημιουργείται κατά την διάρκεια της μεταγλώττισης ενώ στην Ruby κατά της διάρκεια εκτέλεσης (runtime). Το παρακάτω παράδειγμα είναι παράδειγμα μεταπρογραμματισμού προτύπων (template metaprogramming) στην γλώσσα C++. Ο κώδικας της συνάρτησης Factorial (υπολογίζει το παραγοντικό ενός αριθμού) γίνεται κατά την διάρκεια μεταγλώττισης του προγράμματος. Έστω ότι έχουμε μια κλάση acct στην Ruby η οποία υλοποιεί την λειτουργία ενός τραπεζικού λογαριασμού όπου με την μέθοδο deposit προσθέτουμε δολάρια στον λογαριασμό. Στην Ruby όλα είναι αντικείμενα, ακόμη και ένας αριθμός βρίσκεται κάτω από την κλάση Numeric η οποία παρέχεται από την γλώσσα. Μπορούμε με βάση τον μεταπρογραμματισμό να ανοίξουμε την κλάση αυτή και να προσθέσουμε μια μέθοδο η οποία μετατρέπει τα ευρώ σε δολάρια : Τώρα μπορούμε να καλέσουμε την acct.deposit(100.euros) και αυτόματα τα 100 ευρώ μετατρέπονται ως δολάρια πριν περάσουν μέσα στην μέθοδο deposit. Ανάκλαση (υπολογιστές) Beazley, David (23 Μαρτίου 2013). Python 3 Metaprogramming (στα Αγγλικά). Pycon US 2013. Συμβαίνει στα 00:00. Ανακτήθηκε στις 19 Μαΐου 2014.
Αμύτις

Η Αμύτιδα (παλαιά περσικά: *ᴴumati, αρχαία ελληνικά: Αμύτις, λατινικά: Amytis) από τη δυναστεία των Αχαιμενιδών ήταν πριγκίπισσα της Περσίας, κόρη τού Ξέρξη Α΄ της Περσίας και της Αμήστριδος. Αδέλφια της ήταν ο διάδοχος Δαρείος, ο Αρταξέρξης Α΄ ο Μακρόχειρ, ο Υστάσπης, κ.ά.

 Το γυναικείο όνομα Amytis είναι η λατινοποιημένη μορφή τού ελληνικού ονόματος Αμύτις, που ίσως προέρχεται (με μετάθεση φωνηέντων) από το παλαιο-περσικό *ᴴumati, που σημαίνει "αυτή που έχει καλές σκέψεις" και που είναι αντίστοιχο με το humaⁱti της Αβέστας. Παντρεύτηκε τον ευγενή Μεγάβυζο. Η Αμύτιδα και η μητέρα της αναφέρονται στην Ιστορία τού Κτησία τού Κνίδιου ως οι πιο ισχυρές γυναίκες κατά τη διάρκεια της βασιλείας τού Αρταξέρξη Α΄. Κοντά στο 445 π.Χ. ο σύζυγός της Μεγάβυζος ξεκίνησε μία επιτυχημένη εξέγερση στη Συρία κατά τού Αρταξέρξη Α΄. Αρχικά, η Αμύτιδα έμεινε με τον βασιλιά κατά τη διάρκεια τού πολέμου. Ωστόσο, αργότερα συμμετείχε, μαζί με την Άμηστρη και τον σατράπη Αρτάριο, στις διαπραγματεύσεις συμφιλίωσης μεταξύ το επαναστάτη και τού βασιλιά. Παρόλα αυτά, ο Μεγάβυζος έπεσε πάλι σε δυσμένεια και εκδιώχθηκε από την αυλή και εξορίστηκε σε μία πόλη στον Περσικό Κόλπο. Μετά από πέντε χρόνια εξορίας, ο Μεγάβυζος συγχωρήθηκε και του επετράπη να επιστρέψει στην αυλή, και πάλι χάρη στη μεσολάβηση της Αμύτιδας και της Άμηστρης. Η Αμύτιδα γέννησε στον Μεγάβυζο δύο γιους: τον Ζώπυρο και τον Αρτύφιο. Μετά το τέλος τού πατέρα και της μητέρας του, ο Ζώπυρος κατέφυγε στην Αθήνα, όπου, σύμφωνα με τον Κτησία, «έτυχε καλής υποδοχής, λόγω των υπηρεσιών που είχε προσφέρει η μητέρα του στους Αθηναίους». Οι ελληνικές πηγές παρουσιάζουν την Αμύτιδα ως μία άσεμνη γυναίκα. Σύμφωνα με τον Κτησία, κατά τη διάρκεια της βασιλείας τού Ξέρξη Α΄ κατηγορήθηκε για μοιχεία από τον Μεγάβυζο. Ο ίδιος ιστορικός βεβαιώνει περαιτέρω ότι, μετά το τέλος τού συζύγου της, είχε μία ερωτική σχέση με τον Έλληνα γιατρό Απολλωνίδη της Κω, και ότι όταν ανακαλύφθηκε η σχέση, ο Απολλωνίδης βασανίστηκε και θανατώθηκε από τη βασιλομήτορα Άμηστρη. Ο Δείνων ο Κολοφώνιος, ένας άλλος Έλληνας ιστορικός, περιγράφει την Αμύτιδα ως την πιο όμορφη και αμίμητη γυναίκα της Ασίας. Η δυσκολία για τη θεώρηση των ιστορικών -όπως ο Κτησίας ή ο Δείνων- ως αξιόπιστων πηγών είναι το γεγονός, ότι έτειναν να γράφουν αξιοθαύμαστες ιστορίες, που θα ήταν ελκυστικές στους αναγνώστες τους, συχνά χωρίς ιδιαίτερη προσοχή στην ιστορική αυστηρότητα. Η έλλειψη πρωτογενών πηγών καθιστά επομένως αδύνατη την ακριβή εικόνα της Αμύτιδας. Η επιτομή του Φωτίου της αφήγησης του Κτησία: 24 Αρχειοθετήθηκε 2016-11-23 στο Wayback Machine., 26 Αρχειοθετήθηκε 2020-10-09 στο Wayback Machine., 33 Αρχειοθετήθηκε 2020-10-09 στο Wayback Machine., 34 Αρχειοθετήθηκε 2020-10-09 στο Wayback Machine., 42 Αρχειοθετήθηκε 2020-10-09 στο Wayback Machine. - 45 Αρχειοθετήθηκε 2020-10-09 στο Wayback Machine. . Δείνων, που παρατίθεται από τον Aθήναιο της Ναυκράτιδος: Δειπνοσοφισταί 13. 89, όπου το όνομά της είναι ανορθόγραφο ως Anoutis.
Αριάδα Αιτωλοακαρνανίας

Η Αριάδα είναι ημιορεινό χωριό στην Περιφερειακή Ενότητα Αιτωλοακαρνανίας σε υψόμετρο 400 μέτρα. Σύμφωνα με τα στοιχεία της απογραφής του 2011, ο πληθυσμός του ανέρχεται στους 41 κατοίκους.

 Η Αριάδα βρίσκεται στους πρόποδες του βουνού Κούτουπα σε τοποθεσία κατάφυτη από πλατάνια και με θέα δυτικά τον Αμβρακικό. Απέχει 20 χλμ. Β.-ΒΑ. από την Αμφιλοχία. Στην περιοχή υπάρχουν ίχνη κατοίκησης από την προχριστιανική εποχή και έχουν βρεθεί υπολείμματα αρχαίου νεκροταφείου ελληνιστικών χρόνων στις θέσεις "Λίβα" και "Καστρί". Σύμφωνα με την τοπική παράδοση και πηγών από ιστορικούς συγγραφείς το χωριό κτίστηκε στη σημερινή του θέση στις αρχές ή τα μέσα του 17ου αιώνα και την περίοδο της τουρκοκρατίας υπήρξε καζάς ή βιλαέτι με διοίκηση. Ως οικισμός αναφέρεται επίσημα με το παλιό όνομα Αρκάδος το 1836 να προσαρτάται στον τότε δήμο Αμβρακίας. Το 1912 με το ΦΕΚ 261Α - 31/08/1912 μετονομάζεται σε Αριάδα και προσαρτάται στην κοινότητα Αμπελακίου, ενώ για ένα μικρό διάστημα μεταξύ των ετών 1925-1926 υπήχθη στον νομό Άρτας. Κατόπιν ανήκε μέχρι το 1997 στην επαρχία Βάλτου του νομού Αιτωλοακαρνανίας. Σύμφωνα με το σχέδιο Καλλικράτης, μαζί με το Αμφιλοχικό Άργος, τον Κάμπο, το Αμπελάκι και το Κεραμίδι αποτελούν την Τοπική Κοινότητα Αμπελακίου που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 έχει πληθυσμό 41 κατοίκους. Αριάδα Βάλτου Αιτωλοακαρνανίας - Σύλλογος Αριαδιτών Βάλτου
Πάνος Πουτούνης

Ο Πάνος Πουτούνης υπήρξε αγωνιστής της επανάστασης του 1821. Συμμετείχε σε πολλές από τις μάχες της Παλιγγενεσίας. Κάποιες από τις μάχες αυτές αναφέρονται από τον ίδιο στην αίτηση προβιβασμού του σε Χιλίαρχο προς την «Σεβαστή Διοίκηση» που κατέθεσε το 1825 στο Ναύπλιο.

 Είναι ένας από τους λιγότερο γνωστούς αγωνιστές και δεν υπάρχουν πληροφορίες σχετικά με την καταγωγή του, την προσωπική του ζωή και το θάνατό του. Η συνεισφορά του στον αγώνα ξεκίνησε με την μάχη στο Δερβέν Φουρκά, στο πλάι του οπλαρχηγού Κομνά Τράκα, στο σημερινό χωριό Καλαμάκι Λαμίας, όπου οι Έλληνες προσπάθησαν να παρεμποδίσουν το πέρασμα του τουρκικού στρατού με αρχηγούς τους Ομέρ Βρυώνη και τον Κιοσσέ Μεχμέτ Πασά προς τη Νότια Ελλάδα, στις 17 Απριλίου του 1821.Έλαβε μέρος στις μάχες που οδήγησαν στην ήττα του Δράμαλη και στην εκδίωξή του από την Πελοπόννησο.Υπήρξε μέλος των ελληνικών δυνάμεων στο Χάνι της Γραβιάς, υπό τις εντολές του Οδυσσέα Ανδρούτσου, οι οποίες, με ελάχιστους άνδρες, στις 8 Μαΐου του 1821, αντιστάθηκαν στον Ομέρ Βρυώνη και προκάλεσαν μεγάλες απώλειες, αλλά δεν στάθηκαν ικανές να ανακόψουν την προέλασή του. Συμμετείχε στη μάχη στα Βασιλικά Φθιώτιδας, η οποία διεξήχθη στις 26 Αυγούστου του 1821 ενάντια στον Μπεϊράν Πασά. Η νίκη των ελληνικών δυνάμεων, υπό την αρχηγία του Γιάννη Δυοβουνιώτη, υπήρξε σημαντική για την εξέλιξη της Επανάστασης, γιατί εμπόδισε τον στρατό του Μπεϊράν Πασά να ενωθεί με τις δυνάμεις του Κιοσσέ Μεχμέτ και του Ομέρ Βρυώνη και να εισβάλει στον επαναστατημένο Μοριά.Αγωνίστηκε, στη συνέχεια, στη Μάχη του Κεφαλόβρυσου, ή Μάχη του Καρπενησίου. Εκεί, με αρχηγό τον Μάρκο Μπότσαρη και με δύναμη 450 Σουλιωτών, πολέμησαν, στις 8-9 Αυγούστου του 1823, ενάντια στις δυνάμεις του Μουσταή Πασά της Σκόδρας ή Σκόντραλη. Όπως αναφέρει ο ίδιος «συνεφώρμησα είς την σκηνήν του Σκόντραλη μετά του αοιδίμου Μάρκου Μπότζαρη». Σε αυτή τη μάχη έχασε τη ζωή του ο καπετάνιος των Σουλιωτών Μάρκος Μπότσαρης.Συμμετείχε και σε διάφορες άλλες μάχες στην Ήπειρο και στην Πελοπόννησο «τας δε άλλας γεγομένας εν Ηπείρω και Πελοποννήσω αποσιωπώ, ως μικράς και μη αξίας λόγου».Στις 3 Μαρτίου 1825 υπέβαλε γραπτή αίτηση στο Υπουργείο Πολέμου ζητώντας να του αποδοθεί αξίωμα αντίστοιχο των υπηρεσιών του προς την Πατρίδα, επικαλούμενος τις μαρτυρίες των συναγωνιστών του από την Ανατολική Ελλάδα και από τα χωριά του Σουλίου.Η αίτησή του έγινε δεκτή από το Υπουργείο Πολέμου και αναγνώστηκε κατά τη συνέλευση του Βουλευτικού (Γ ' Βουλευτική περίοδος 1824-1826), προεδρεύοντος του κυρίου Πανούτζου Νοταρά, και Β’ Γραμματέα Ανδρέα Παπαδόπουλου στις 7 Μαρτίου του έτους 1825. https://library.parliament.gr https://www.mixanitouxronou.gr/to-chani-tis-gravias-pos-o-androytsos-kai-oi-120-andres-toy-metetrepsan-ena-kalyvaki-se-ochyro-kai-stamatisan-tin-stratia-toy-omer-vryoni-i-simasia-tis-machis-drone/
Γενικές εκλογές στη Σάμπα 2015

Γενικές εκλογές διεξήχθησαν στη Σάμπα στις 18 Μαρτίου 2015. Το αποτέλεσμα ήταν η νίκη για το Κίνημα του Λαού των Προσήνεμων Νήσων, το οποίο κέρδισε τις 3 από τις συνολικά 5 έδρες στο Νησιωτικό Συμβούλιο. Στη 2η θέση ήρθε το Εργατικό Κόμμα της Σάμπα, που συγκέντρωσε ποσοστό 42,8%. Η συμμετοχή διαμορφώθηκε στο 91,3%.

 Στις εκλογές ανεδείχθησαν τα μέλη του νησιωτικού συμβουλίου. Το νησιωτικό συμβούλιο (ολλανδικά:eilandsraad) είναι ένας τύπος τοπικής κυβέρνησης στους ειδικούς δήμους στις Καραϊβικές Κάτω Χώρες, παρόμοιο με το δημοτικό συμβούλιο στο ευρωπαϊκό τμήμα της Ολλανδίας. Τα νησιωτικά συμβούλια ήταν ήδη σε λειτουργία προτού διαλυθούν οι Ολλανδικές Αντίλλες και μετά το γεγονός εκείνο μετατράπηκαν σε νησιωτικά συμβούλια των Κάτω Χωρών. Οι εκλογές για τα συμβούλια αυτά συμπίπτουν χρονικά με τις τοπικές εκλογές στην Ολλανδία (States-Provincial), καθώς οι εκλεγμένοι αντιπρόσωποι αναμένεται να αποκτήσουν το δικαίωμα εκλογής της Γερουσίας και των αντιπροσώπων των τοπικών συμβουλίων.
Lufthansa

Η Deutsche Lufthansa AG (ελληνικά: Γερμανικός αερομεταφορέας Λουφτχάνσα), είναι η μεγαλύτερη αεροπορική εταιρεία της Γερμανίας και μια από τις μεγαλύτερες στον κόσμο. Τα κεντρικά γραφεία της LH βρίσκονται στην Κολωνία, ενώ η κύρια βάση της είναι το Αεροδρόμιο Φρανκφούρτης. Η εταιρεία δημιούργησε μια δεύτερη βάση στο Διεθνές Αεροδρόμιο Μονάχου. Η Lufthansa είναι ιδρυτικό μέλος της αεροπορικής συμμαχίας Star Alliance. Ο Όμιλος Lufthansa διαθέτει στόλο περίπου 700 αεροσκαφών, με πάνω από 100.000 εργαζόμενους διεθνώς. Το 2005 πάνω από 51 εκατομμύρια επιβάτες πέταξαν με τα αεροσκάφη της LH.

 Η εταιρεία ιδρύθηκε το 1926 με βάση το Βερολίνο, μετά από μια συγχώνευση της Deutsche Aero Lloyd (DAL) και της Junkers Luftverkehr, στις 6 Ιανουαρίου 1926. Το πλήρες όνομα της εταιρείας αρχικά ήταν Deutsche Luft Hansa Aktiengesellschaft. Το όνομα Lufthansa, προέρχεται από τις λέξεις Luft (στα γερμανικά σημαίνει "αέρας") και Hansa (από τη γερμανική Χάνσα, οργανισμό εμπορίου της Βορείου Ευρώπης κατά τον Μεσαίωνα). To 1950 η Ανατολική Γερμανία επιχείρησε να δημιουργήσει τη δική της αεροπορική εταιρεία χρησιμοποιώντας το όνομα Lufthansa, γεγονός που κατέληξε σε διαμάχες με την Δυτική Γερμανία, όπου η εταιρεία είχε ήδη δημιουργηθεί μετά τον Δεύτερο Παγκόσμιο Πόλεμο. Η Ανατολική Γερμανία ονόμασε αντ' αυτού τελικά την δική της εταιρεία Interflug (η οποία σταμάτησε τις δραστηριότητές της το 1991). Στη Lufthansa είχε απαγορευθεί (όπως σε όλες τις γερμανικές αεροπορικές εταιρίες) να πετάει στο Δυτικό Βερολίνο, μέχρι την επανένωση τις Γερμανίας. Η Lufthansa ήταν η πρώτη εταιρεία που παρέλαβε και χρησιμοποίησε το Μπόινγκ 737 (και η μόνη εταιρεία που αγόρασε τα Μπόινγκ 737-100). Έτσι, η LH έγινε η πρώτη ξένη εταιρεία που αποτέλεσε πρώτο πελάτη για ένα προϊόν της Μπόινγκ. Στις 22 Μαρτίου 2005, η Lufthansa συγχωνεύθηκε με τη Swiss International Air Lines. Η Swiss θα εξακολουθήσει να πετά με τα δικά της χρώματα και εμπορικά σήματα και στο άμεσο μέλλον. Τόσο η Lufthansa όσο και η Swiss χρησιμοποιούν το πρόγραμμα ανταμοιβής συχνών επιβατών Miles and More. Ο όμιλος Lufthansa έχει αρκετές θυγατρικές. Οι πιο σημαντικές είναι: Austrian Airlines Swiss International Air Lines Brussels Airlines Lufthansa CityLine Eurowings Air Dolomiti Lufthansa Cargo, η πρώτη εταιρεία μεταφοράς φορτίου στον κόσμο. Lufthansa Technik, που ασχολείται με την συντήρηση των αεροσκαφών. Lufthansa Systems, μία από τις μεγαλύτερες εταιρείες παροχής υπηρεσιών πληροφορικής LSG Sky Chefs, η μεγαλύτερη εταιρεία τροφοδοσίας στον κόσμο, με δραστηριότητες που αναλογούν στο ένα τρίτο των γευμάτων στον κόσμο Lufthansa Flight Training Η Lufthansa διαθέτει στόλο των παρακάτω αεροσκαφών (Νοέμβριος 2022): Κωδικός ΙΑΤΑ: LH Κωδικός ICAO: DLH Callsign: Lufthansa Lufthansa - Ελλάδα Mobile Lufthansa Αρχειοθετήθηκε 2008-09-07 στο Wayback Machine. Miles and More (στα αγγλικά) Οι στολές των αεροσυνοδών της Lufthansa
Maida Vale Studios

Το Maida Vale Studios είναι κτήριο του BBC με επτά στούντιο, εκ των οποίων τα πέντε είναι σε τακτική χρήση, στην περιοχή Maida Vale στο δυτικό Λονδίνο. Τα στούντιο έχουν χρησιμοποιηθεί για την ηχογράφηση κλασσικής μουσικής για τους ραδιοφωνικούς σταθμούς BBC Radio 1, BBC Radio 2, BBC Radio 3, BBC Radio 4 και BBC Radio 6 Music από το 1946 μέχρι σήμερα. Στις 30 Οκτωβρίου του 2009, το BBC Radio 1 γιόρτασε τα 75 χρόνια του Maida Vale Studios μεταδίδοντας 75 τραγούδια τα οποία έχουν ηχογραφηθεί στα στούντιο του κτηρίου κατά τα περασμένα χρόνια.

 Το κτήριο χρίστηκε το 1909 ως "Maida Vale Roller Skating Palace and Club". Κατά τη διάρκεια της δεκαετίας του 1930 το κτήριο πέρασε στην ιδιοκτησία του BBC και έγινε από τα πρώτα γραφεία του οργανισμού. Κατά τη διάρκεια του Δεύτερου Παγκόσμιου Πολέμου το κτήριο ήταν η έδρα του BBC News. Από το 1934 στο κτήριο στεγάζεται η Συμφωνική Ορχήστρα του BBC, όπου διοργανώνει και συναυλίες, συνήθως δωρεάν. Το "Τρίτο Πρόγραμμα" δημιουργήθηκε το 1946. Από τη δεκαετία του 1950, το Τρίτο Πρόγραμμα συνήθως μεταδίδει συναυλίες από το κτήριο. Επίσης, η πρώτη συναυλία του σταθμού μεταδόθηκε από το κτήριο. MV1 MV2 MV3 MV4 MV5 MV6 MV7Τα στούντιο είναι υπό την τακτική απειλή του κλεισίματος από το BBC Διοίκηση, με τη δικαιολογία ότι το κτήριο χρειάζεται συνεχή συντήρηση και επειδή βρίσκεται σε κατοικημένη περιοχή υπάρχουν περιορισμοί στις ώρες λειτουργίας και πρόσβασης. Τον Ιούλιο του 2007, το BBC ανακοίνωσε ότι τα στούντιο είναι «εντελώς ακατάλληλα για τον 21ο αιώνα» και ότι θα πρέπει το κτήριο να πουληθεί σε εργολάβους, ώστε να μειωθούν τα έξοδα του BBC. Ωστόσο, δεν έχουν βρεθεί λύσεις, ώστε το κτήριο να χρησιμοποιηθεί για άλλες δραστηριότητες και έτσι το κτήριο παραμένει στην ιδιοκτησία του BBC και μάλιστα σε συνεχή χρήση. Η Συμφωνική Ορχήστρα του BBC
Το σταυροδρόμι των λαθρεμπόρων

Το σταυροδρόμι των λαθρεμπόρων (γαλλικά: Boulevard du Rhum), είναι μια αισθηματική περιπέτεια Γαλλικής παραγωγής του 1971, σε σκηνοθεσία Ρομπέρ Ενρικό, βασισμένη στη ομώνυμη νουβέλα του Ζακ Πεσεράλ. Στους πρωταγωνιστικούς ρόλους είναι ο Λίνο Βεντούρα και η Μπριζίτ Μπαρντό.

 Στα χρόνια της ποτοαπαγόρευσης, τα ταξίδια των «λαθρεμπόρων αλκόολ» γινόταν μέσα από την Καραϊβική Θάλασσα, και συχνά διεφεύγαν από τις περιπολίες των λιμενικών αρχών. Κατά την διάρκεια αυτή, ένας καπετάνιος λαθρεμπορικού πλοίου, ο Κορνήλιους φον Ζελίγκα (Λίνο Βεντούρα) ερωτεύεται μια ηθοποιό του βώβου κινηματογράφου, την Λίντα Λαρούε (Μπριζιτ Μπαρντό). Μπριζίτ Μπαρντό ως Λίντα Λαρούε Λίνο Βεντούρα ως Κορνηλίους φον Ζελίγκα Ανδρέας Βουτσινάς ως Αλβάρεζ Μπιλ Τραβέρς ως Σαντέρσον Κλάιβ Ρεβίλ ως Λόρδος Χάμοντ Τζες Χαν ως Πιέτ Αντόνιο Κασάς ως Γουίλκινσον Γκι Μαρσάντ ως Ρονάλντ Τζακ Μπετς ως Ρενέ Φλοράνς Τζιορτζέτι ως Καλεσμένη της Λίντα Το σταυροδρόμι των λαθρεμπόρων στην IMDb (Αγγλικά)
Άκης Χατζηαντωνίου

Ο Άκης (Θεόδωρος) Χατζηαντωνίου (γεννημένος στις 16 Μαρτίου 1974) είναι Έλληνας παλαίμαχος διεθνής πετοσφαιριστής, που αγωνίστηκε στον Παναθηναϊκό και στον Ολυμπιακό στη θέση του κεντρικού. Όσο αγωνιζόταν ήταν γνωστός με το παρατσούκλι "Χασίντο".

 Ο Χατζηαντωνίου ξεκίνησε τη σταδιοδρομία του στον Ορφέα Θεσσαλονίκης, όπου αγωνίστηκε για τέσσερα χρόνια. Μετά το πέρασμά του και από τον Έσπερο Βυζαντίου (1992-93), μεταγράφηκε στον Παναθηναϊκό, στον οποίο αγωνίστηκε συνολικά για 11 χρόνια. Το 2004 αγωνίστηκε στον Ολυμπιακό έως και το καλοκαίρι του 2008, οπότε και επέστρεψε στον Παναθηναϊκό. Έχει επίσης υπάρξει παίκτης του Ηρακλή και της ΑΕΚ.Το καλοκαίρι του 2019 ανέλαβε επικεφαλής προπονητής των ακαδημιών γυναικείου βόλεϊ του Παναθηναϊκού. Παρέμεινε στη θέση μέχρι το καλοκαίρι του 2021. Ο Χατζηαντωνίου είναι από τους ρέκορντμαν συμμετοχών στην Εθνικής Ελλάδος, έχοντας αγωνιστεί με τα χρώματά της 401 φορές. 3 Πρωταθλήματα Ελλάδας: 1995, 1996, 2004 1 Κύπελλο Ελλάδας: 2010 Άκης Χατζηαντωνίου
Ίνγκβαρ του Κιέβου

Ο Ίνγκβαρ Γιαροσλάβιτς, ρωσ. Ингварь Ярославич (απεβ. 1220) από τον Οίκο των Ρουρικιδών ήταν πρίγκιπας τού Ντορογκόμπουζ, Λουτσκ, Βολοντιμίρ-Βολίνσκι (1207) και μεγάλος πρίγκιπας τού Κιέβου (1202, 14).

 Ήταν γιος τού Γιαρολσάβ Β΄ πρίγκιπα του Λουτσκ και μεγάλου πρίγκιπα τού Κιέβου και της Ριτσέζας των Πρεμυσλιδών, κόρης τού Βλαντίσλαβ Β΄ δούκα της Βοημίας. Το 1180 ο Ίνγκβαρ ακολούθησε τον εξάδελφό του Ρούρικ Ροστισλάβιτς μεγάλο πρίγκιπα τού Κιέβου στον αγώνα του εναντίον της πόλης Τσέρνιγοβ (νυν Τσέρνιχιβ Ουκρανίας). Σύμφωνα με τη Διήγηση της εκστρατείας του Ιγκόρ, ο Ίνγκβαρ ήταν γενναίος, αλλά δεν ήθελε να ερεθίζει τους ισχυρούς γείτονές του. Έτσι το 1183 αρνήθηκε να δεχθεί τον 5ο εξάδελφό του Βλαντίμιρ Β΄ στο Ντορογκόμπουζ, ο οποίος είχε εκδιωχθεί τιμωρητικά από τη Γαλικία. Φαίνεται πως ο Ίνγκβαρ έλβε υπόψη τον Γιαροσλάβ Οσμομίσλ, πατέρα τού Βλαντίμιρ Β΄. Μετά από αυτό ο Ίνγκβαρ ορίστηκε πρίγκιπας τού Λουτσκ στη θέση του αδελφού του Βσέβολοντ και τού Κιέβου στη θέση τού εκτοπισθέντος Ρούρικ Ροστισλάβιτς το 1202. Ωστόσο ο Ρούρικ ανέκτησε τη θέση του το ίδιο έτος με τη βοήθεια των πριγκίπων τού Τσέρνιγοβ και των Κουμάνων (Πολοβτσιανών). Το 1204, μαζί με τον Αλεξάντρ πρίγκιπα τού Μπελζ, κατέλαβε το Βολοντιμίρ-Βολίνσκι και ορίστηκε πρίγκιπας της πόλης. Όμως οι βογιάροι δυσαρεστήθηκαν και τον αντικατέστησαν με τον Αλεξάντρ. Το 1208-11 έστειλε τον γιο του να συνδράμει τον Ντανίλο της Γαλικίας στον αγώνα του εναντίον των γιων τού Ιγκόρ Σβιατοσλάβιτς πρίγκιπα τού Τσέρνιγοβ. Το 1212 ο Ίνγκβαρ και ο 2ος εξάδελφός του Μστισλάβ Ρομανόβιτς επιτέθηκαν στον Βσέβολοντ Δ΄ πρίγκιπα του Τσέρνιγοβ και κατέλαβαν το Κίεβο. Έπειτα από μία μάχη κοντά στο Μπέλγκοροντ, ο Ίνγκβαρ παρέδωσε εκούσια το Κίεβο στον Μστισλάβ Ρομανόβιτς και επέστρεψε στο Λουτσκ. Είχε τέκνα: Ιζιασλάβ, πρίγκιπας τού Ντοροχόμπουζ. Σβιατοσλάβ, πρίγκιπας τού Σουμσκ. Γιαροσλάβ, πρίγκιπας τού Περεμίσλ. Γκρζιμισλάβα π. 1190-1258, παντρεύτηκε τον Λεσέκ των Πιαστ υψηλό πρίγκιπα της Πολωνίας. Martin, Janet L.B. Medieval Russia, 980-1584, 1995 (Cambridge Medieval Textbooks)
FIBA Asia

Η FIBA Asia είναι μια επιτροπή εντός της Διεθνούς Ομοσπονδίας Καλαθοσφαίρισης (FIBA). Αποτελεί μια από τις πέντε ηπειρωτικές ζώνες της FIBA. Η FIBA Asia είναι υπεύθυνη για την οργάνωση και τη διακυβέρνηση των μεγάλων διεθνών διοργανώσεων στην Ασία. Απαρτίζεται από 44 oμοσπονδίες μέλη και έχει την έδρα της στην Κουάλα Λουμπούρ της Μαλαισίας.

 Τα μέλη της FIBA Asia χωρίζονται σε έξι ζώνες.Κεντρική Ασία (CABA) Καζακστάν Κιργιστάν Ουζμπεκιστάν Τατζικιστάν ΤουρκμενιστάνΑνατολική Ασία (EABA) Βόρεια Κορέα Ιαπωνία Κίνα Κινεζική Ταϊπέι Μακάου Μογγολία Νότια Κορέα Χονγκ ΚονγκΚόλπος (GBA) Ηνωμένα Αραβικά Εμιράτα Κουβέιτ Μπαχρέιν Κατάρ Ομάν Σαουδική ΑραβίαΝότια Ασία (SABA) Αφγανιστάν Βιετνάμ Ινδία Ινδονησία Καμπότζη Λάος Μαλδίβες Μαλαισία Μιανμάρ Μπανγκλαντές Μπουτάν Μπρουνέι Νεπάλ Πακιστάν Σιγκαπούρη Σρι Λάνκα Ταϊλάνδη ΦιλιππίνεςΔυτική Ασία (WABA) Ιορδανία Ιράκ Ιράν Λίβανος Κράτος της Παλαιστίνης Συρία Υεμένη Επίσημος ιστότοπος
Ροζ

Το ροζ είναι ένα πολύ ανοιχτό κόκκινο χρώμα. Πρωτοχρησιμοποιήθηκε το 17ο αιώνα για να περιγράψει τα λουλούδια του γένους Dianthus. Στην καθημερινότητα, σχετίζεται έντονα με το θηλυκό φύλο.

 Έως και τον 18ο ~ 19ο αιώνα, το ροζ χρώμα χρησιμοποιούσαν κατεξοχήν από άνδρες, καθώς ήταν απόχρωση του κόκκινου, και το γαλάζιο από τις γυναίκες, πιθανώς επειδή είναι το χρώμα του ουρανού (το χρώμα αζούρ) και έμοιαζε ρομαντικό. Στα μέσα του 18ου αιώνα άρχισε να χρησιμοποιείται και από γυναίκες, ακριβώς επειδή το θεωρούσαν αρρενωπό χρώμα και ήθελαν να προκαλέσουν φορώντας κάτι διαφορετικό, και από τον 20ό αιώνα ταυτίστηκε ολοκληρωτικά με το θηλυκό φύλο. Heller, Eva (2009). Psychologie de la couleur – Effets et symboliques. Pyramyd (French translation). ISBN 978-2-35017-156-2. Broecke, Lara (2015). Cennino Cennini's Il Libro dell'Arte: a New English Translation and Commentary with Italian Transcription. Archetype. ISBN 978-1-909492-28-8. Boston Museum of Fine Arts, Think Pink, 2014. Exhibition Link Susan Stamberg/NPR, "Girls Are Taught To «Think Pink»", But That Wasn't Always So, 2014. Story link Caroline Kaufmann: Zur Semantik der Farbadjektive rosa, pink und rot. Eine korpusbasierte Vergleichsuntersuchung anhand des Farbträgerkonzepts (PDF; 1,78 MB). Dissertation für den Doktor der Philosophie. Herbert Utz Verlag, München 2006, ISBN 3-8316-0652-8.
Μπιρτάλ

Το Μπιρτάλ (καζακικά: Біртал‎) είναι χωριό στην επαρχία Εσίλ, στην περιφέρεια Ακμόλα του Καζακστάν. Ο κωδικός КАТО είναι ο 114839300. Βρίσκεται στο δυτικό τμήμα της περιφέρειας.

 Το 1999 ο πληθυσμός του χωριού ανερχόταν σε 472 άτομα (235 άνδρες και 237 γυναίκες). Σύμφωνα με την απογραφή του 2009, το χωριό είχε πληθυσμό 230 άτομα (115 άνδρες και 115 γυναίκες).
Βιβλιοθήκη της Ρωσικής Ακαδημίας Επιστημών

Η Βιβλιοθήκη της Ρωσικής Ακαδημίας Επιστημών (ρωσικά: Библиотека Российской академии наук‎) είναι κρατική βιβλιοθήκη η οποία κατέχει τη δεύτερη θέση στη Ρωσία και την ένατη θέση στον κόσμο και βρίσκεται στην Αγία Πετρούπολη, στο νησί Βασίλιεφσκι. Διατηρεί 26,5 εκατομμύρια τεκμήρια και 9 εκατομμύρια βιβλία . Διευθυντής είναι ο Βαλέρι Πάβλοβιτς Λεόνοφ (Валерий Павлович Леонов)

 Η Βιβλιοθήκη της Ακαδημίας ιδρύθηκε με διάταγμα του Τσάρου Πέτρου Α΄ τον Σεπτέμβριο του 1714 ως η πρώτη εθνική βιβλιοθήκη, από τα κεφάλαια της Βιβλιοθήκης του Κρεμλίνου της Μόσχας, από την ιδιωτική συλλογή του Αυτοκράτορα του Θερινού Παλατιού και άλλες σημαντικές βιβλιοθήκες, όπως αυτή των Δούκων. του Χόλσταϊν-Γκότορπ και των Δούκων του Κουρλάνδης. Ο Ντενί Ντιντερό το αναφέρει στο άρθρο του στην Εγκυκλοπαίδεια το 1751. Κατά τη διάρκεια του 18ου αιώνα, η Βιβλιοθήκη εμπλουτίστηκε με τις συλλογές του Πρίγκιπα Τατίτσεφ και άλλων και αργότερα των μελετητών Izmaïl Sveznevski (1812-1880), Alexander Iatsimirsky (1873-1925) ), και τα λοιπά. ή του εμπόρου Fyodor Pliouchkine (1837-1911), μία από τις σημαντικότερες συλλογές χειρογράφων της εποχής του. Η Βιβλιοθήκη εγκαταστάθηκε το 1718 στο Παλάτι Κίκιν όπου στεγάζονταν επίσης συλλεκτικά αντικείμενα από την Κουνστκάμερα (αίθουσα παραδοξοτήτων) του Πέτρου του Μεγάλου, στη συνέχεια στο νέο κτίριο της σημερινής Κουνστκάμερα, από το 1728. Μια πυρκαγιά κατέστρεψε μέρος της συλλογής τον Ιανουάριο του 1901 (1.500 σπάνιοι τόμοι), έτσι αποφασίστηκε η κατασκευή νέου κτιρίου. Η νέα βιβλιοθήκη κτίστηκε μεταξύ 1910 και 1914, αλλά λόγω του ξεσπάσματος του Πρώτου Παγκοσμίου Πολέμου, προορίστηκε για το Υπουργείο Πολέμου, το οποίο εγκατέστησε εκεί ένα νοσοκομείο. Η Βιβλιοθήκη της Ακαδημίας λειτούργησε ξανά το 1925. Μια πυρκαγιά ξέσπασε τη νύχτα της 14ης προς 15 Φεβρουαρίου 1988, η οποία ξεκίνησε από το τμήμα εφημερίδων που βρισκόταν στον δεύτερο όροφο. Το τμήμα χειρογράφων και των σπάνιων βιβλίων δεν κάηκε, αλλά το τμήμα των βιβλίων του 17ου αιώνα και των επιστημονικών βιβλίων από τις αρχές του εικοστού αιώνα, καθώς και το τμήμα ξένων λογοτεχνικών έργων και το ένα τρίτο των εφημερίδων καταστράφηκαν σε μεγάλο βαθμό. Κάηκαν 400.000 τόμοι, 6 εκατομμύρια τόμοι υπέστησαν ζημιά από το νερό. Ήταν η μεγαλύτερη πυρκαγιά σε βιβλιοθήκη στον κόσμο. Χρειάστηκαν δέκα χρόνια για να αποκατασταθούν σχεδόν 900.000 τόμοι. Μεταξύ των πιο σπάνιων τόμων, μπορεί κανείς να διακρίνει το Χρονικό του Υπατίου που χρονολογείται γύρω στο 1425, ή το Radziwill Chronicle του 15ου αιώνα. Από τη Ρωσική λογοτεχνική συλλογή τα πιο πολύτιμα μέρη της είναι τα ρωσικά βιβλία και φυλλάδια από τον 19ο - αρχές του 20ου αιώνα. και εθνικά περιοδικά με συνεχόμενες δημοσιεύσεις για την ίδια περίοδο.Όπως κάθε εθνική βιβλιοθήκη, αυτή διατηρεί σε νομική κατάθεση κάθε αντίγραφο που δημοσιεύεται στη Ρωσία. Κατάλογος μεγαλύτερων βιβλιοθηκών Edward Kasinec, "A Soviet Research Library Remembered," Libraries & Culture, vol. 36, no. 1 (Winter 2001), pp. 16–26. In JSTOR. Official website Οι 10 μεγαλύτερες βιβλιοθήκες του κόσμου
Χρήση της Γνώσης στην Κοινωνία

Η «Χρήση της Γνώσης στην Κοινωνία» (The use of knowledge in society) είναι ένα ακαδημαϊκό άρθρο γραμμένο από τον οικονομολόγο Φρίντριχ Χάγεκ. Δημοσιεύτηκε για πρώτη φορά στην επιθεώρηση The American Economic Review στο τεύχος του Σεπτεμβρίου του 1945.Γράφτηκε (παράλληλα με τη «Σημασία του Ανταγωνισμού» (The meaning of competition) ως απάντηση στον οικονομολόγο Όσκαρ Λάνγκε και με αφορμή την θέση του τελευταίου για μία κεντρικά οργανωμένη οικονομία. Συμπεριλήφθηκε αργότερα, το 1948, στα κείμενα που απαρτίζουν τον τόμο Individualism and Economic Order (Ατομισμός και οικονομική τάξη).

 Το άρθρο αντιδρά στην ιδέα της εγκαθίδρυσης ενός Κεντρικού Πίνακα Τιμών (όπως είχε προτείνει ο Λανγκ) τονίζοντας τη δυναμική και οργανική φύση των εναλλαγών των τιμών στην ελεύθερη οικονομία, και τα πολλαπλά προτερήματα. Δείχνει έτσι ότι μία κεντρικά οργανωμένη αγορά δε θα μπορέσει ποτέ να φτάσει τα επίπεδα αποδοτικότητας της ελεύθερης αγοράς, επειδή κάθε οικονομικός παράγοντας γνωρίζει μόνο ένα μικρό κομμάτι αυτών που γνωρίζει η αγορά. Έτσι, η αποκεντρωμένη οικονομία καλύπτει την ανάγκη που δημιουργείται από την διάσπαρτη φύση της πληροφορίας ανά την κοινωνία. Με τα λόγια του Hayek, «το θαύμα είναι ότι σε μία περίπτωση όπως την έλλειψη ενός πρώτου υλικού, χωρίς να δοθεί καμία διαταγή, χωρίς να γνωρίζουν παρά λίγοι άνθρωποι το λόγο, δεκάδες χιλιάδες ανθρώπων των οποίων η ταυτότητα δεν θα μπορούσε να εξακριβωθεί ακόμη και μετά από μήνες ερευνών, αναγκάζονται να χρησιμοποιήσουν τα προϊόντα που προέρχονται από αυτό το υλικό με μεγαλύτερη φειδώ· δηλαδή, κινούνται προς τη σωστή κατεύθυνση.» Το άρθρο επίσης πραγματεύεται τις έννοιες της "ιδιωτικής ισορροπίας" και της ιδέας του Hayek για το διαχωρισμό της πληροφορίας σε χρήσιμη και πρακτική από τη μία πλευρά και καθαρά επιστημονική ή θεωρητική από την άλλη. Η «Χρήση της Γνώσης στην Κοινωνία» δεν αντιμετωπίστηκε με ενθουσιασμό από τους οικονομολόγους λόγω του πολιτικού κλίματος της εποχής, ενώ δημιουργήθηκε η εντύπωση ότι οι λύσεις που πρότεινε ήταν εξαιρετικά τετριμμένες. Σε ένα βαθμό εξαιτίας αυτής της αντίδρασης, ο Χάγεκ σταμάτησε να γράφει για το ακαδημαϊκό κοινό στα τέλη της δεκαετίας του '40. Είκοσι χρόνια μετά οι ιδέες του είχαν γίνει περισσότερο ανεκτές. Σήμερα, οι περισσότερες θεωρούνται βασικά θεμέλια της οικονομικής σκέψης. Πιο συγκεκριμένα, το κεντρικό επιχείρημα του κειμένου ότι οι κινήσεις των τιμών βοηθούν στην αποδοτική διαχείριση των παραγωγικών πηγών, βρίσκει αντίκρυσμα στη δουλειά των περισσοτέρων μοντέρνων οικονομολόγων. "The Use of Knowledge in Society" Πλήρες κείμενο στο Library of Economics and Liberty
Ημικύκλιο

Στα μαθηματικά (και πιο συγκεκριμένα στη γεωμετρία), ένα ημικύκλιο είναι ένας μονοδιάστατος γεωμετρικός τόπος σημείων που σχηματίζουν το μισό ενός κύκλου. Είναι ένα κυκλικό τόξο με γωνία 180° (ισοδύναμα, π ακτίνια ή μισή στροφή). Έχει μόνο μία γραμμή συμμετρίας. Σε μη-τεχνική χρήση, ο όρος "ημικύκλιο" χρησιμοποιείται μερικές φορές για να αναφέρεται είτε σε μια κλειστή καμπύλη που περιλαμβάνει το τμήμα της διαμέτρου από το ένα άκρο του τόξου στο άλλο είτε σε έναν μισό δίσκο, που περιλαμβάνει περαιτέρω όλα τα εσωτερικά σημεία. Σύμφωνα με το θεώρημα του Θαλή, κάθε τρίγωνο εγγεγραμμένο σε ένα ημικύκλιο με τις δύο κορυφές στα άκρα του ημικυκλίου και την τρίτη κορυφή σε ένα άλλο σημείο του, είναι ένα ορθογώνιο τρίγωνο, με την ορθή γωνία στην τρίτη κορυφή. Όλες οι ευθείες που εφάπτονται το ημικύκλιο είναι κάθετες στο κέντρο του κύκλου που περιέχει το δεδομένο ημικύκλιο.

 Ένα ημικύκλιο μπορεί να χρησιμοποιηθεί για την κατασκευή των αριθμητικών και γεωμετρικών μέσων χρησιμοποιώντας μια ευθεία γραμμή και μια πυξίδα. Για ένα ημικύκλιο με διάμετρο a + b, το μήκος της ακτίνας του είναι ο αριθμητικός μέσος των a και b (αφού η ακτίνα είναι το μισό της διαμέτρου). Ο γεωμετρικός μέσος μπορεί να βρεθεί διαιρώντας τη διάμετρο σε δύο τμήματα μήκους a και b και στη συνέχεια συνδέοντας το κοινό τους σημείο με το ημικύκλιο, χρησιμοποιώντας ένα ευθύγραμμο τμήμα κάθετο στη διάμετρο. Το μήκος του τμήματος που προκύπτει είναι ο γεωμετρικός μέσος. Αυτό μπορεί να αποδειχθεί εφαρμόζοντας το πυθαγόρειο θεώρημα σε τρία όμοια ορθογώνια τρίγωνα, καθένα από τα οποία έχει ως κορυφές το σημείο όπου η κάθετος αγγίζει το ημικύκλιο και τα δύο ακριανά σημεία των τμημάτων των μηκών a και b.Η κατασκευή του γεωμετρικού μέσου μπορεί να χρησιμοποιηθεί για να μετατρέψει οποιοδήποτε ορθογώνιο σε ένα τετράγωνο του ίδιου εμβαδού. Το μήκος της πλευράς του τετραγώνου είναι ο γεωμετρικός μέσος των μηκών των πλευρών του ορθογωνίου. Γενικότερα, χρησιμοποιείται ως λήμμα σε μια γενική μέθοδο για τη μετατροπή οποιουδήποτε πολυγωνικού σχήματος σε ένα παρόμοιο αντίγραφο του εαυτού του με το εμβαδόν οποιουδήποτε άλλου δεδομένου πολυγωνικού σχήματος. Η εξίσωση ενός ημικυκλίου, το οποίο είναι κυρτό, με το μέσο του ( x 0 , y 0 ) {\displaystyle (x_{0},y_{0})} στη διάμετρο μεταξύ των ακριανών σημείων, είναι y = y 0 + r 2 − ( x − x 0 ) 2 {\displaystyle y=y_{0}+{\sqrt {r^{2}-(x-x_{0})^{2}}}} Αν το ημικύκλιο είναι κοίλο, η εξίσωση γίνεται y = y 0 − r 2 − ( x − x 0 ) 2 . {\displaystyle y=y_{0}-{\sqrt {r^{2}-(x-x_{0})^{2}}}.} Η άρβυλος είναι μια περιοχή στο επίπεδο που οριοθετείται από τρία ημικύκλια που συνδέονται στις γωνίες, όλα στην ίδια πλευρά μιας ευθείας γραμμής που περιέχει τις διαμέτρους τους. Αμφιθέατρο Οι δίδυμοι κύκλοι του Αρχιμήδη Weisstein, Eric W., "Semicircle" από το MathWorld.
Τζο Μπλογκς

Τα "Τζο Μπλογκς" και "Φρεντ Μπλογκς" είναι ονόματα που χρησιμοποιούνται συνήθως στο Ηνωμένο Βασίλειο, για σκοπούς διδασκαλίας, προγραμματισμού, και άλλα πράγματα σχετιζόμενα με τη σκέψη και τη γραφή.

 Στα μαθήματα προετοιμασίας της εξέτασης Πρίνστον Ρίβιου, το όνομα Τζο Μπλογκς αντιπροσωπεύει τον μέσο εξεταζόμενο, ενώ οι μαθητές εκπαιδεύονται να αναγνωρίζουν την απάντηση Τζο Μπλογκς, δηλαδή την επιλογή που φαίνεται σωστή αλλά μπορεί να είναι παραπλανητική σε δυσκολότερα ερωτήματα.Το Τζο Μπλογκς ήταν ένα εμπορικό σήμα για μια σειρά ρούχων, το οποίο ήταν στενά συνδεδεμένο με τη σκηνή Μάνττσεστερ της δεκαετίας του 1990. Το όνομα Μπλογκς πιστεύεται ότι κατάγεται από τη διάλεκτο της ανατολικής Αγγλίας και προέρχεται από τη λέξη bloc. Στο Ηνωμένο Βασίλειο και τις Ηνωμένες Πολιτείες, το Τζον είναι ένα από τα συνηθέστερα ανδρικά ονόματα, ενώ το Σμιθ είναι το δημοφιλέστερο επώνυμο. Ως εκ τούτου, το Τζον Σμιθ χρησιμοποιείται ως ψευδώνυμο σε αυτές τις χώρες (ειδικά σε νομικά πλαίσια). Στις Ηνωμένες Πολιτείες, χρησιμοποιούνται και τα ονόματα-ψευδώνυμα Τζον Ντόου, Τζον Κ. Πάμπλικ, Τζο Μπλόου, Τζο Σίξπακ, Τζο Σμόι. Στη Γερμανία, χρησιμοποιούνται τα ονόματα Μαξ Μούστερμαν (σημαίνει "Μαξ Πρόσωπο-Παράδειγμα"), Έρικα Μούστερμαν (θηλυκή μορφή του Μαξ Μούστερμαν), και Ότο Νορμαλφερμπράουχερ ("Όττο Κανονικός Καταναλωτής"). Στη Νότια Αφρική, το τοπικό αντίστοιχο του ονόματος "Τζο Μπλογκς" είναι τα Γιαν φαν ντερ Μέρβε, Κους φαν ντε Μέρβε και μερικές φορές, το Πιτ Πόμπις. Κατάγονται από την τοπική γλώσσα Αφρικάανς και χρησιμοποιούνται πολύ συχνά σε ανέκδοτα και ιστορίες.
Ισπανικό πρωτάθλημα ποδοσφαίρου ανδρών 2012-13

Το Ισπανικό πρωτάθλημα ποδοσφαίρου ανδρών 2012-2013 είναι το 82ο πρωτάθλημα της Πριμέρα Ντιβιζιόν. Ξεκίνησε στις 18 Αυγούστου 2012 και προγραμματίζεται να τελειώσει την 1 Ιουνίου 2013.Νικήτρια ομάδα είναι η Μπαρτσελόνα

 Τελευταία ενημέρωση: 16 Σεπτεμβρίου 2012. Πηγή: ESPN1:Η Ρεάλ Μπέτις πήρε την πρόκριση στο ΟΥΕΦΑ Γιουρόπα Λιγκ 2013-2014 επειδή η Μάλαγα έχει αποκλειστεί από τις Ευρωπαϊκές διοργανώσεις για 1 χρόνο. 2:Η Σεβίλλη πήρε την πρόκριση στο ΟΥΕΦΑ Γιουρόπα Λιγκ 2013-2014 επειδή η Ράγιο Βαγιεκάνο Μαδρίτης δεν πήρε άδεια από την UEFA. Πηγή: LFP1 Η γηπεδούχος ομάδα παρατίθεται στην αριστερή πλευράΧρώματα: Μπλε = νίκη γηπεδούχου ομάδας, Κίτρινο = ισοπαλία, Κόκκινο = νίκη φιλοξενούμενης ομάδας
Γειτονιά της αγάπης

Η Γειτονιά της αγάπης (Ισπανικά: Amor de barrio) είναι τηλενουβέλα μεξικάνικης παραγωγής του 2015. Είναι ριμέικ των Μεξικάνικων τηλενουβέλων του 1975, Paloma και του 1979, Muchacha de barrio.Πρωταγωνιστούν Ρενάτα Νότνι, Μανέ ντε λα Πάρρα, Αλεχάντρα Γκαρσία, Πέδρο Μορένο και Χουλιέτα Ρόσεν.

 Η Παλόμα και η Λάουρα, είναι δύο φίλες που ζουν στην πολύχρωμη γειτονιά "Λα Λαγουνίγια", και λαχταρούν καλούς φίλους και την αληθινή αγάπη. Η Παλόμα, είανι φοιτήτρια νομικής και σερβιτόρα. Γνωρίζει τον Ντανιέλ, έναν πλούσιο γιατρό με μια χειραγωγημένη μητέρα και μια οικογένεια γεμάτη μυστικά. Η Λάουρα βρίσκει αγάπη στον ξάδελφο του Ντανιέλ, τον Ραούλ, διευθυντή μιας επιχείρησης με το δικό του περίπλοκο παρελθόν. Ρενάτα Νότνι ως Παλόμα Μαδριγάλ/Παλόμα Καντοράλ Μπερνάλ Μανέ ντε λα Πάρρα ως Ντανιέλ Μαρκές Λοπεζρέινα Χουλιέτα Ρόσεν ως Μπλάνκα Εστέλα Μπερνάλ ντε Καντοράλ Μανουέλ Λαντέτα ως Εντμούντο Βανσκονσέλος Χουάν Κάρλος Μπαρέτο ως Αριέλ Λοπεζρέινα Μάρκο Μουνιός ως Γουστάβο Μαδριγάλ/Γουστάβο Καντοράλ Πορτίγιο Αλεχάντρα Γκαρσία ως Λάουρα Βανσκονσέλος Αριάγα/Λάουρα Κρους Αριάγα Πέδρο Μορένο ως Ραούλ Λοπεζρέινα Σισνέρος Χόσουα Γκουτιέρρες ως Ροδρίγο Λόπεζ Τοβάρ/Ροδρίγο Μαρκές Τοβάρ Γιέσικα Κοτς ως Ταμάρα Αλταμιράνο ντε Λοπεζρέινα/Μόνα Λίσα Σεσίλια Τουσέντ ως Ντάλια Τοβάρ χηρ. ντε Λόπεζ Αλεχάντρα Μπόκε ως Κίτσια Αριάνα Λισάρδο ως Αδαλμπέρτο Κρους Μονσεράτ Μαρανιόν ως Ρόσα Αριάγα ντε Βανσκονσέλος Πολ Στάνλεϊ ως Γκαμπριέλ Μαδριγάλ/Γκαμπριέλ Καντοράλ Μπερνάλ Κλοδέτ Μαϊγιέ ως Ντελφίνα Γκόμες Γκαμπριέλα Καρίγιο ως Εουχένια Ούκερμαν Φερνάντα Αροσκέτα ως Ντόρα Λους Μαρκές Λοπεζρέινα/Ντόρα Λους Κρους Λοπεζρέινα Μαρισόλ ντελ Όλμο ως Καταλίνα Λοπεζρέινα χηρ. ντε Μαρκές Μαρσέλα Μορέ ως Μίρτα Αντρές Αλμέιδα ως Πολ Ντουμόν Χιλμπέρτο ντε Άντα ως Κλάουδιο Ούκερμαν Μόισες Σουάρες ως Δον Έρμες Κάρλος Εσπεϊτσέρ ως Τζος Άλεξ Περέα ως ΤίκοΓκεστ εμφανίσεις Κιέτα Λαβάτ ως Σέλμα Αραγόν Αλεξάντερ Χόλτμαν ως Γουόλτερ Η Τηλενουβέλα βραβεύτηκε με ένα βραβείο: Bravo (Κορυφαίος Ηθοποιός) Γειτονιά της αγάπης στην IMDb